หุ่นดี เพราะกินเหมือนสัตว์?
นกและสัตว์อื่นๆ ใช้เวลาตอนตื่นนอนส่วนใหญ่หมดไปกับการหาและกินอาหาร แต่ตัวไม่เคยอ้วนเลย อ้าว แล้วคุณควรจะไปขอคำแนะนำในการลดน้ำหนักจากใครดีล่ะ? และนี่คือสิ่งที่คุณจะได้จากเพื่อนสัตว์โลกทั้งห้านี้,1. เพนกวิน - พักยกจากการกินบ้าง,ความรู้จากธรรมชาติ,นกว่ายน้ำได้ชนิดนี้สามารถอดอาหารได้นาน 1 เดือนหรือมากกว่านั้น แต่คุณเพียงต้องทำใจงดทานทุกอย่างเป็นเวลา 12 ชั่วโมงในตอนกลางคืนได้ก็พอ เหตุผลก็คือ คนที่หยุดการกินได้ก่อนเวลาค่ำนั้นจะได้รับแคลอรีโดยเฉลี่ยต่อวันน้อยกว่าคนที่เอาอาหารเข้าปากในตอนกลางคืนถึง 250 แคลอรี อ้างอิงจากงานวิจัยของมหาวิทยาลัยนอร์ธเวสเทิร์น เมื่อคุณอดอาหาร ร่างกายจะหันไปใช้พลังงานสำรอง และเผาผลาญไขมันที่เก็บกักอยู่ในร่างกายแทน ด็อกเตอร์ดาน่า ฮันเนส นักโภชนาการอาวุโสประจำ UCLA Medical Center กล่าว,2. ลิง - กินผักผลไม้สดเป็นอาหารว่าง,ความรู้จากธรรมชาติ,ลิงคือสัตว์บริโภคอาหารท้องถิ่นชนิดดั้งเดิม เพราะลิงเลือกกินแต่ผลไม้และใบไม้ที่อยู่ใกล้ตัวเสมอ นักวิจัยมหาวิทยาลัยคอร์เนลล์ค้นพบว่า ผู้หญิงที่มีพฤติกรรมแบบเดียวกัน (พกผักผลไม้สดไว้กินเสมอ) จะมีน้ำหนักเบากว่าคนที่ไม่ได้วางถ้วยใส่ผลไม้ไว้ข้างกายเกือบ 6.5 ด็อกเตอร์ดาน่าบอกว่า ปอกผลไม้ และผัก แล้วใส่รวมกันในถ้วยใส เพื่อทำให้คุณอยากหยิบมากินตลอด นอกเหนือไปจากผักผลไม้สดแล้ว เธอยังแนะนำให้แบ่งสัดส่วนของว่างที่มีไขมัน โปรตีน และไฟเบอร์ครบถ้วน อย่างฮัมมุสกินกับขนมปังกรอบโฮลเกรน และแครอต หรือเซเลอรี่ที่ใส่เนยถั่วกับลูกเกดเข้าไปด้วย,3. วัว - ดื่มน้ำให้เยอะ,ความรู้จากธรรมชาติ,พยายามทำตัวให้ชุ่มชื้นพอๆ กับวัว (ซึ่งดื่มน้ำมากถึง 59 ลิตรต่อวัน) ร่างกายจะได้ไม่เกิดความสับสนระหว่างความกระหายน้ำ กับความหิว ดาน่ากล่าว นอกจากนี้ น้ำยังช่วยเติมมวลภายในกระเพาะของคุณให้เต็มได้ คุณจึงรู้สึกอิ่มได้มากกว่าปกติ จากการศึกษาโรคอ้วน การดื่มน้ำประมาณครึ่งลิตรก่อนกินอาหารครึ่งชั่วโมงช่วยให้น้ำหนักลดลงเฉลี่ย 4.5 กก. ภายใน 12 สัปดาห์,4. ปลาวาฬ - อย่ากลัวไขมัน,ความรู้จากธรรมชาติ,ในช่วงวัยเยาว์ สัตว์เลี้ยงลูกด้วยนมขนาดใหญ่ชนิดนี้จะบริโภคนมที่มีไขมันมากกว่านมในกล่องของคุณถึงสิบเท่า แต่สำหรับมนุษย์ ผลการศึกษาแสดงให้เห็นว่าผู้หญิงที่เลือกกินผลิตภัณฑ์จากนมไขมันสูงมีโอกาสที่น้ำหนักจะเกินมาตรฐาน หรือเป็นโรคอ้วนน้อยกว่าคนที่กินนแบบไขมันต่ำถึง 8 เปอร์เซ็นต์ ทฤษฎีที่สนับสนุนคือ เมื่อคุณจำกัดไขมันที่บริโภคเข้าไป คุณจะบริโภคน้ำตาล และคาร์โบไฮเดรตเข้าไปทดแทน ซึ่งทำให้คุณอิ่มได้ยาก อาหารที่มีไขมันเต็มสัดส่วนจะมีแคลอรีมากกว่า แต่ร่างกายของคุณจะย่อยสลายมันอย่างช้าๆ คุณจึงอิ่มได้นานกว่า และมีแนวโน้มกินน้อยกว่า คริสติน เติร์กแพทริค ผู้จัดการด้านสุขลักษณะที่ Cleveland Clinic Wellness Institute บอกไว้อย่างนั้น,5. แกะ - เคี้ยวให้ละเอียด,ความรู้จากธรรมชาติ,การกินอาหารแบบเคี้ยวเอื้อง (ประมาณ 40 ครั้งต่อหนึ่งคำ) ก่อนกลืนลงคอช่วยลดระดับเกรลินฮอร์โมนความหิวลงได้ คุณรู้สึกอิ่มกว่า และยังลดปริมาณอาหารที่กินในภายหลังได้อีกด้วย ข้ออ้างอิงในวารสาร Physiology & Behavior ว่าไว้อย่างนี้ การเคี้ยวนานขึ้นทำให้คุณโฟกัสในสิ่งที่กำลังทำได้มากขึ้น เมื่อคุณรับรู้รสชาติ รายละเอียด ผิวสัมผัสได้-หรือที่เรียกว่า การกินอย่างมีสติ คุณจะบริโภคแคลอรีได้น้อยลงถึง 300 ต่อวัน,ที่มา – Womens Health Thailand,www.womenshealththailand.com,www.instagram.com/womenshealththai
นกและสัตว์อื่นๆ ใช้เวลาตอนตื่นนอนส่วนใหญ่หมดไปกับการหาและกินอาหาร แต่ตัวไม่เคยอ้วนเลย อ้าว แล้วคุณควรจะไปขอคำแนะนำในการลดน้ำหนักจากใครดีล่ะ? และนี่คือสิ่งที่คุณจะได้จากเพื่อนสัตว์โลกทั้งห้านี้ 
กินอาหาร,สัตว์กินอาหาร,ลดน้ำหนัก,Women’s Health Thailand,หุ่นดี